1. ------IND- 2020 0338 F-- DA- ------ 20200612 --- --- PROJET

**Lov vedrørende gennemsigtige oplysninger om landbrugs- og fødevarer (retsakt endelig vedtaget af Nationalforsamlingen den 27. maj 2020)**

**–**

Lovbestemmelser, som er omfattet af notifikationen

**Artikel 1**

Artikel L.412-1 i lov om forbrug ændres som følger:

1. Efter nr. 3 i stk. I indsættes nr. 3a med følgende ordlyd:

"3a. For så vidt angår angivelser af enhver art om færdigpakkede levnedsmidler gælder reglerne for den ansvarlige for markedsføringen i første led om at sikre offentligheden onlineadgang til de tilsvarende oplysninger under betingelserne i bog III i lov om forbindelserne mellem offentligheden og forvaltningen.".

2. Stk. II suppleres med et afsnit, der affattes således:

"For så vidt angår oplysningerne i nr. 3a i samme stk. I vil disse dekreter bl.a. præcisere, hvor oplysningerne tilgås, samt dataformatet med henblik på at opbygge en åben database, som er tilgængelig for alle brugere, og hvis data frit kan genbruges."

**Artikel 2**

I. – Efter første afsnit af artikel L.412-4 i lov om forbrug indsættes tre afsnit med følgende ordlyd:

"For kakaoprodukter til konsum påbydes ligeledes angivelse af råkakaoens eller den forarbejdede kakaos oprindelsesland.

For så vidt angår honning bestående af blandinger af honning fra mere end en EU-medlemsstat eller et tredjeland angives alle oprindelseslande, hvor honningen er høstet, efter aftagende vægt.

Tredje afsnit finder ligeledes anvendelse på dronningegelé.".

II. – Stk. I i denne artikel træder i kraft den 1. januar 2021. Fra nævnte dato kan produkter, som er lovligt fremstillet eller markedsført inden samme dato, men som ikke er mærket i overensstemmelse med tredje afsnit af artikel L.412-4 i lov om forbrug i den affattelse, der hidrører fra denne artikel, sælges eller distribueres gratis, indtil lagrene er tømt.

**Artikel 5**

I lov om forbrug, bog IV, titel I, kapitel II, suppleres afdeling 2 med en artikel L.412-10, der affattes således:

"Artikel L.412-10. – Benævnelser, som bruges til at betegne animalske levnedsmidler, må ikke anvendes til at beskrive, markedsføre eller fremme levnedsmidler, som indeholder planteprotein. Denne benævnelse er ikke tilladt over en grænse for andelen af planteprotein, som fastsættes ved dekret. Samme dekret definerer ligeledes reglerne for denne artikels anvendelse samt sanktioner i tilfælde af manglende overholdelse."

**Artikel 6**

Artikel L.641-19 i lov om landbrug og havfiskeri suppleres med følgende afsnit:

"Hvad angår gårdost, hvor modningsprocessen finder sted uden for bedriften, men i overensstemmelse med traditionel praksis, skal forbrugeroplysningen sikres ud over angivelserne omhandlet i første afsnit i henhold til nogle regler, der fastsættes ved dekret.".

**Artikel 8**

I. – I lov om forbrug, bog IV, titel I, kapitel II, suppleres afdeling 2 med en artikel L.412-9L.412-11, der affattes således:

"L.412-11. – Virksomhedsledere med udskænkningsbevilling for drikkevarer til indtagelse på stedet eller ud af huset eller restaurationsbevilling skal klart og tydeligt på deres menukort og andre medier oplyse om oprindelse og i givet fald benævnelse for den beskyttede oprindelsesbetegnelse eller den beskyttede geografiske betegnelse for vine, der udbydes til salg på flaske, i karaffel eller pr. glas.".

II. – Stk. I i denne artikel træder i kraft den 1. juni 2020.

**Artikel 9**

I lov om forbrug, bog IV, titel I, kapitel II, suppleres afdeling 2 med en artikel L.412-12, der affattes således:

"Artikel L.412-12. – Producentens navn og adresse angives klart og tydeligt i mærkningen af øl, således at forbrugeren ikke på nogen måde vildledes med hensyn til øllets oprindelse, heller ikke på grund af etikettens overordnede præsentationsmåde. ".